ועדת הכספים, כנסת 25, פרוטוקול מספר 58, 2023-02-14 00:00

משה גפני: אני מחדש את ישיבת ועדת הכספים

משה גפני:  על סדר היום הצעת צו היטלי סחר ואמצעי הגנה (היטל יבוא הנובע מהסכם העדפה) (הוראת שעה) התשפ"ג-2023

משה גפני:      זה צו שמגיע לכאן אחת לשנתיים

משה גפני:  בבקשה, משרד הכלכלה

תהילה פרץ ורון: שלום לכולם, שלום כבוד היושב ראש

תהילה פרץ ורון:  צו היטלי סחר הוא בעצם צו שמשקף את הסכם הסחר עם ארצות הברית

תהילה פרץ ורון:  הוא מגיע נכון לעכשיו אחת לשנתיים לאישור ועדת הכספים

תהילה פרץ ורון:  לפני כן הוא עובר אישור פוזיטיבי או בשתיקה של שר האוצר

תהילה פרץ ורון:  הצו הקודם הוארך מתוקף סעיף 38

משה גפני: צריך לזה מליאה

שולמית אלוני: לא

משה גפני: אני רוצה להגיד משהו אחד

משה גפני:  בצו זה יש לי בעיה

משה גפני:  כל שנתיים אני חוזר ומעלה את הבעיה הזאת

משה גפני:  אתם הסברתם שבצו הזה יש בשר טרף, קובעים את האגרות, את התשלומים וכולי אבל במדינת ישראל יש חוק והחוק אוסר לייבא בשר טרף

משה גפני:  זה חוק שחוקק יצחק רבין

משה גפני:  עשו חוק יסוד: חופש העיסוק וחברת מיטראל הגישה בג"צ ואמרה שצריך לאפשר לה לייבא בשר טרף

משה גפני:  הוא עשה חוק ב-3:00 לפנות בוקר ולפי החוק הזה אסור לייבא בשר טרף אף על פי שיש חוק יסוד

משה גפני:  שבח וייס עליו השלום היה יושב ראש הכנסת

משה גפני:  כדי לתקן חוק יסוד היה צריך 61 חברי כנסת ולא ידעו בשעה 3:00 לפנות בוקר אם יש 61 חברי כנסת

משה גפני:  אמר שבח וייס: האם כדור הארץ הוא מרובע? מי שסבור שכדור הארץ מרובע, שיצביע בעד

משה גפני:  65 הצביעו בעד

משה גפני:  אז רבין היה יכול לגשת לאיסור יבוא בשר טרף

משה גפני:      אני מבין שאתם מבקשים שאנחנו נאשר את זה כמו שזה על אף שזה קובע את המחירים אבל למדינת ישראל לא מייבאים בשר טרף כי החוק אוסר זאת

תהילה פרץ ורון: נכון

משה גפני: נצביע

שולמית אלוני: רגע

שולמית אלוני:  קודם כל, היא לא סיימה להסביר

שולמית אלוני:  דבר שני, תסבירי את התיקונים והשינויים שהיו ביחס לצו הקודם

תהילה פרץ ורון: יש מספר תיקונים בצו שהם תיקונים טכניים

תהילה פרץ ורון:  זה או תיקונים של טעות סופר

תהילה פרץ ורון:  הרי בסופו של דבר יש כאן פרטי מכס, הרבה מספרים, יש טעות בספרה פה ובספרה שם

תהילה פרץ ורון:  דבר שני, היה תיקון של צו תעריף המכס שמעבירים משמונה ספרות ל-11 ספרות

תהילה פרץ ורון:  תיקנו גם את צו היטלי סחר בהתאם

תהילה פרץ ורון:      זה סגנון התיקונים

שולמית אלוני: פריטים שנכנסו שהם פריטים חדשים כמו למשל סוגי יוגורט, כרובית וברוקולי? כל מיני סוגי שמן זית, דברים מעובדים ולא מעובדים

שולמית אלוני:  הכול כתוצאה משינויים שהיו בצו תעריף המכס?     

תהילה פרץ ורון: כן

משה גפני: שינויים במה?     

תהילה פרץ ורון: מה שהסברתי

תהילה פרץ ורון:  שינויים בצו תעריף המכס

תהילה פרץ ורון:  היו שינויים גם בבריסל

תהילה פרץ ורון:  אלה הכול שינויים יחסית טכניים

משה גפני: תודה

משה גפני:  הסברת מצוין

משה גפני:  בסדר

משה גפני:       מי בעד אישור צו היטלי סחר ואמצעי הגנה (היטל יבוא הנובע מהסכם העדפה) (הוראת שעה) התשפ"ג-2023?  מי נגד? מי נמנע?     

משה גפני: אושר     

משה גפני: הצו אושר

משה גפני:  חבר הכנסת קרויזר היה בעד ואנחנו מודים לך

משה גפני:  הצו הזה לא ישנה את האיסור בחוק במדינת ישראל שאסור לייבא בשר טרף

משה גפני:      תודה רבה

משה גפני:  הישיבה נעולה